ΓΡΑΠΤΗ ΕΡΩΤΗΣΗ E-2172/00

υποβολή: Salvador Garriga Polledo (PPE-DE) προς την Επιτροπή

(7 Ιουλίου 2000)

Θέμα: Δυσχέρειες προσαρμογής των μικρομεσαίων επιχειρήσεων (ΜΜΕ) στο κοινό ευρωπαϊκό νόμισμα

Η καθυστέρηση που εκδηλώνουν πολυάριθμες μικρομεσαίες επιχειρήσεις για την προσαρμογή τους ώστε να αντιμετωπίσουν τη θέση σε κυκλοφορία του ευρωπαϊκού νομίσματος, την 1η Ιανουαρίου 2002, προκάλεσε ανησυχητικές δημόσιες δηλώσεις εκ μέρους πολλών μελών της Επιτροπής, πρόσφατα.

Παίρνοντας ως κριτήριο τη δήλωση του ΦΠΑ σε ευρώ, της οποίας γίνεται χρήση από τις διοικήσεις, είναι πολλοί λίγες οι επιχειρήσεις που έχουν προσαρμόσει ήδη ανάλογα την τήρηση των λογιστικών τους βιβλίων. Φαίνεται ότι το μεγαλύτερο μέρος των επιχειρήσεων επιλέγουν ένα big bang για την 1η Ιανουαρίου 2002, όπως διαβεβαίωσε ένα μέλος της Επιτροπής.

Δύναται να αναφέρει η Επιτροπή ποιος είναι ο τρόπος ώστε να αντιμετωπισθούν οι αδυναμίες που εκδηλώνονται από πολυάριθμες κοινοτικές επιχειρήσεις σχετικά με το ανωτέρω θέμα, ποιος είναιπεύθυνος για το γεγονός ότι δεν έχει προωθηθεί η σχετική προσαρμογή και ποια μέτρα συμβουλεύεται να ληφθούν από τις επιχειρηματικές ενώσεις ώστε τα μέλη τους ναιοθετήσουν τελικά τα κριτήρια που είναι αναγκαία;

Απάντηση του κ. Liikanen εξ ονόματος της Επιτροπής

(27 Ιουλίου 2000)

Η Επιτροπή συμμερίζεται την ανάλυση του αξιότιμου μέλους του Κοινοβουλίου σύμφωνα με την οποία πολυάριθμες μικρομεσαίες επιχειρήσεις (ΜΜΕ) δεν είναι ακόμη έτοιμες για να εισέλθουν στην τελική ευθεία της μεταβατικής περιόδου και για τη θέση σε κυκλοφορία των κερμάτων και χαρτονομισμάτων σε ευρώ την 1η Ιανουαρίου 2002. Οι περισσότερες ΜΜΕ εξακολουθούν πράγματι να πραγματοποιούν τις εμπορικές συναλλαγές τους, όπως και τις δηλώσεις ΦΠΑ τους, σε εθνικό νόμισμα.

Ωστόσο, αυτό δεν σημαίνει ότι όλες οι ΜΜΕ αργοπορούν. Σύμφωνα με έρευνα του Ευρωβαρομέτρου FLASH που διενεργήθηκε τον Μάιο/Ιούνιο 2000 για λογαριασμό της Επιτροπής το 22 % των ΜΜΕ που ερωτήθηκαν δηλώνουν ότι είναι έτοιμες για το ευρώ και το 46 % κρίνουν ότι είναι πια καιρός να προετοιμαστούν. Επιπλέον, το 48 % των ΜΜΕ διαθέτουν ήδη ένα σχέδιο δράσης, και το ποσοστό αυτό ξεπερνά το 65 % στην Ισπανία και στην Ιταλία. Σε σχέση με διάφορες προηγούμενες έρευνες, διαπιστώνεται η ύπαρξη κάποιου βαθμού συνειδητοποίησης, καθώς σήμερα περισσότερες ΜΜΕ πραγματοποιούν τις πρακτικές τους προετοιμασίες.

Δεδομένου ότι ο στόχος της Επιτροπής είναι όλες οι ευρωπαϊκές επιχειρήσεις να αντιμετωπίσουν χωρίς δυσχέρειες την προθεσμία της 1ης Ιανουαρίου 2002, η Επιτροπή όρισε σαφώς την προετοιμασία των ΜΜΕ ως προτεραιότητα, τόσο για την ίδια όσο και για τα κράτη μέλη, όπωςπογραμμίζεται στην ανακοίνωση σχετικά με την επικοινωνιακή στρατηγική που πρέπει ναιοθετηθεί για τα τελικά στάδια της ΟΝΕ, η οποία εκδόθηκε στις 2 Φεβρουαρίου 2000(1). Επιπλέον, το πρόγραμμα πληροφόρησης του ευρωπαίου πολίτη (PRINCE) επιδιώκει να μετατρέψει σε πράξεις την προτεραιότητα αυτή μέσω ιδίων πρωτοβουλιών της Επιτροπής (υποστήριξη διεθνικών δράσεων, εταιρικές σχέσεις με ενδιάμεσους φορείς των επιχειρήσεων, προϊόντα επικοινωνίας) καθώς και μέσω της δράσης των κρατών μελών.

Η Επιτροπή αντιλαμβάνεται ωστόσο ότι πολλές επιχειρήσεις θα προτιμήσουν ίσως να περιμένουν την τελευταία στιγμή για να λάβουν τα απαραίτητα μέτρα, πράγμα που αποτελεί επικίνδυνη αλλά συνειδητή επιλογή του επικεφαλής επιχείρησης.

(1) COM(2000)57 τελικό.